Ավագանու 04.12.2017 թ.-ի թիվ 62 որոշումով համայնքի ղեկավարի եւ աշխատակազմի աշխատողների պաշտոնային դրուքաչափերի նկատմամբ հավելումներ եւ հավելավճարներ են սահմանվել։ Հավելավճար սահմանվել է նաեւ համայնքային ծառայության բնագավառում երկարամյա (առնվազն 5 տարի) աշխատանքային ստաժի համար, որտեղ կիրառել են գործակիցներ բազային պաշտոնային դրույքաչափի նկատմամբ, բայց նշված չէ բազային պաշտոնային դրույքաչափը։ Արդյունքում, 5 համայնքային ծառայողներ իրենց պաշտոնային դրույքաչափի նկատմամբ 55-110% հավելավճար են ստացել։ Նման ձեւով հավելավճարներ տրվել են նաեւ նախորդ տարիներին։ Մինչդեռ, պետական պաշտոն զբաղեցնող անձանց տրվող լրացուցիչ աշխատավարձը չի կարող գերազանցել հիմնական աշխատավարձի 30%-ը։